gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3856, del 13-10-2000 (2000/7630)

Rotlle d'apel·lació número 1.096/1999 . Cèdula de notificació.
--------------------------------------------------------------

### Dades del document

Número de DOGV
:   3856

Data del DOGV
:   13-10-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/7630


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 1.096/1999 . Cèdula de notificació. [2000/A7630]
  
La Secció Sisena de l'Audiència Provincial de València ha dictat, en el rotlle d'apel·lació número 1.096/1999, la sentència que té com a encapçalament i part dispositiva el que es diu tot seguit:
  
«Audiència Provincial de València
  
Secció Sisena
  
Sentència número 706
  
- Presidenta: Ana Pérez Tórtola.
  
- Magistrades:
  
· Purificación Martorell Zulueta
  
· María Mestre Ramos
  
València, 21 de juliol de 2000
  
La Secció Sisena d'aquesta Audiència Provincial, integrada per les magistrades anotades al marge i sent-ne ponent María Mestre Ramos, ha vist els recursos d'apel·lació interposats contra la sentència dictada en data 15 d'octubre de 1999 en les actuacions de judici executiu 160/1998, tramitades pel Jutjat de Primera Instància número 1 de Carlet.
  
Hi ha sigut part en el recurs, com a apel·lant l'entitat Mercantil Meseguer e Hijos, SL, representada per la procuradora María Ángeles Esteban Alvarez, assistida pel lletrat Javier Salval, com a part apel·lant la senyora Raquel Serrano Moreno, representada per la procuradora Beatriz Llorente Sánchez, assistida pel lletrat Fernando Villanueva Nicolau, i com a part apel·lada l'entitat Caja de Ahorros y Préstamos de Carlet, representada pel procurador Bernardo Borrás Hervás, assistit pel lletrat Adolfo Vanaclocha Hervás.
  
Decisió
  
Atenent el que s'ha exposat, la Secció Sisena de l'Audiència Provincial de València, en nom del rei, i per l'autoritat
  
Conferida per la Constitució aprovada pel poble espanyol, decideix:
  
Desestimar els recursos d'apel·lació interposats per l'entitat Mercantil Meseguer e Hijos, SL, i la senyora Raquel Serrano Moreno, contra la sentència dictada en data 15 d'octubre de 1999 pel Jutjat de Primera Instància número 1 de Carlet, que es confirma. Respecte de les costes processals, s'imposen a les parts apel·lants.
  
I, quan pertoque, amb un certificat literal d'aquesta sentència, retorneu les actuacions originals al jutjat de procedència, perquè s'executen i es complisquen.
  
Aquesta és la nostra sentència, que pronunciem, manem i firmem.»
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, senyora Rosa Colomina Asensi, senyor Juan Francisco Meseguer Colomina, senyor Raúl Meseguer Colomina i senyor Francisco Meseguer Medes.
Diari Oficial de la Generalitat Valenciana


Sumari del DOGV 3821, del 24-08-2000 (2000/6880)

Informació pública del nou conveni urbanístic entre l'Ajuntament de Silla i els propietaris de la unitat d'execució del Molí de Magalló.
----------------------------------------------------------------------------------------------------------------------------------------

### Dades del document

Número de DOGV
:   3821

Data del DOGV
:   24-08-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/6880


Organisme emissor
:   Ajuntament de Silla

Tipus de document
:   Anunci

Informació pública del nou conveni urbanístic entre l'Ajuntament de Silla i els propietaris de la unitat d'execució del Molí de Magalló. [2000/F6880]
  
El Ple de l'ajuntament, en la sessió del dia 25 de juliol de 2000, i d'acord amb allò establert per la disposició addicional quarta de la Llei 4/1992, de 5 de juny, de la Generalitat Valenciana, de Sòl No Urbanitzable, va acordar sotmetre a informació pública el nou conveni urbanístic entre l'Ajuntament de Silla i els propietaris de la unitat d'execució del Molí de Magalló, pel termini de 15 dies.
  
El conveni, juntament amb l'expedient que es tramita a l'efecte, podrà ser examinat durant l'expressat termini en aquestes dependències municipals (àrea d'Urbanisme, segona planta), i s'hi podran presentar les reclamacions i/o al·legacions que es consideren oportunes.
Diari Oficial de la Generalitat Valenciana


Sumari del DOGV 3668, del 18-01-2000 (2000/257)

RESOLUCIÓ d’11 de gener de 2000, del conseller de Cultura, Educació i Ciència, per la qual nomena el senyor José María Oltra Torres personal eventual de la conselleria.
------------------------------------------------------------------------------------------------------------------------------------------------------------------------

### Dades del document

Número de DOGV
:   3668

Data del DOGV
:   18-01-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/257


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ d'11 de gener de 2000, del conseller de Cultura, Educació i Ciència, per la qual nomena el senyor José María Oltra Torres personal eventual de la conselleria. [2000/F257]
  
De conformitat amb el que estableix l'article 6 del Text Refós de la Llei de la Funció Pública Valenciana, aprovat pel Decret Legislatiu de 24 d'octubre de 1995, del Consell de la Generalitat Valenciana, i també el que disposa el Decret 349/1995, del Govern Valencià, sobre la regulació del personal eventual al servici de l'administració del Govern Valencià, resolc nomenar el senyor José María Oltra Torres, en règim de personal eventual, per a exercir les funcions d'assessor.
  
En atenció a la naturalesa del lloc, la dedicació, el grau de preparació exigit i el nivell de titulació adequat per al millor exercici de la funció assignada, s'establix la retribució anual equivalent a un lloc classificat en el grup A, nivell 26 de complement de destinació, i complement específic E049.
  
El present nomenament tindrà efectes des de la data de la publicació d'aquesta resolució en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 3863, del 24-10-2000 (2000/8349)

Informació pública de la proposta del pla especial de recollida i tractament d'inerts a Soneja.
-----------------------------------------------------------------------------------------------

### Dades del document

Número de DOGV
:   3863

Data del DOGV
:   24-10-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/8349


Organisme emissor
:   Ajuntament de Soneja

Tipus de document
:   Anunci

Informació pública de la proposta del pla especial de recollida i tractament d'inerts a Soneja. [2000/Q8349]
  
El Ple de la corporació, en la sessió del dia 3 d'octubre de 2000, ha acordat exposar al públic, pel termini d'un mes, comptador des de l'aparició del darrer anunci en el Diari Oficial de la Generalitat Valenciana o en un periòdic de la província, la proposta de pla especial de recollida i tractament d'inerts a Soneja (Castelló).
  
Durant aquest termini, qualsevol persona interessada podrà examinar la documentació a la Secretaria d'aquest ajuntament, de 09.00 a 14.00 hores, de dilluns a divendres.
  
Tot això de conformitat amb el que s'estableix en l'article 38.2 de la Llei 6/1999, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3710, del 16-03-2000 (2000/1852)

Expedient número A-DAFP-0133/2000. Notificació a l’interessat en el requeriment d’expedient administratiu de desnonament per falta de pagament.
-----------------------------------------------------------------------------------------------------------------------------------------------

### Dades del document

Número de DOGV
:   3710

Data del DOGV
:   16-03-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/1852


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Expedient número A-DAFP-0133/2000. Notificació a l'interessat en el requeriment d'expedient administratiu de desnonament per falta de pagament. [2000/S1852]
  
En compliment d'allò que s'ha disposat en els articles 59.4 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, per la present es notifica a l'interessat que s'indica, que s'ha incoat expedient administratiu de desnonament per falta de pagament.
  
L'interessat, per a coneixement i constància del contingut íntegre de l'expedient podrà comparéixer a les oficines de l'Institut Valencià d'Habitatge, SA, al carrer Girona núm. 4, 2º, d'Alacant, en horari de 09.00 a 13.00 hores, de dilluns a divendres, excepte festius, i disposa d'un termini, per aquest fi, de 10 dies hàbils.
  
Expedient núm.: A-DAFP-0133/2000
  
Dades de l'adjudicatària:
  
- Cognoms: Ramos Jiménez
  
- Nom: Mª Dolores
  
Dades de l'habitatge:
  
- Codi de l'habitatge: 03/0945/0019
  
- Adreça: carrer Nord s/n, Bl-4, 1º-esquerra
  
- Localitat: Monòver
  
- Província: Alacant
  
- Règim de cessió: arrendament
  
- Deute pendent: 98.673 pessetes
  
- Data del requeriment: 4 de febrer de 2000
Diari Oficial de la Generalitat Valenciana


Sumari del DOGV 3753, del 19-05-2000 (2000/3726)

Informació pública i alçament d'actes prèvies a l'ocupació de l'expedient d'expropiació forçosa incoat amb motiu de les obres: 52-V-1562. Millora de la seguretat vial a la CV-610. Xàtiva-Genovés. Termes municipals de Xàtiva i Genovés.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3753

Data del DOGV
:   19-05-2000

Secció del DOGV
:   V. ALTRES ANUNCIS - F) EXPROPIACIONS

Número del document
:   2000/3726


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública i alçament d'actes prèvies a l'ocupació de l'expedient d'expropiació forçosa incoat amb motiu de les obres: 52-V-1562. Millora de la seguretat vial a la CV-610. Xàtiva-Genovés. Termes municipals de Xàtiva i Genovés. [2000/X3726]
  
La disposició addicional setena de la Llei de la Generalitat Valenciana 14/1997, de 26 de desembre (DOGV núm. 3.153), estableix la urgent ocupació dels béns i drets afectats d'expropiació forçosa com a conseqüència de l'execució de les obres compreses en el II Pla de Carreteres de la Comunitat Valenciana. El projecte va ser aprovat el 21 de maig de 1999.
  
En conseqüència, se sotmet a informació pública la relació dels béns i drets afectats, només per a esmenar els possibles errors que s'hagen pogut produir en fer la relació dels béns i drets afectats per la urgent ocupació (art. 56 del Reglament d'Expropiació Forçosa).
  
Termini: quinze dies a partir de la publicació del present anunci en el BOE.
  
Alçament d'actes prèvies a l'ocupació dels béns i drets afectats per l'expropiació forçosa.
  
Lloc: Ajuntament de Xàtiva
  
Dia Hora
  
07.06.00 De 10.00 a 18.00
  
08.06.00 De 10.00 a 18.00
  
12.06.00 De 10.00 a 18.00
  
Lloc: Ajuntament de Genovés.
  
Dia Hora
  
13.06.00 De 10.00 a 12.00
  
El present assenyalament serà notificat per cèdula als afectats la relació dels quals es troba exposada en el tauler d'edictes dels ajuntaments esmentats i en la Conselleria d'Obres Públiques, Urbanisme i Transports, situada a l'avinguda de Blasco Ibáñez, 50. A l'acte citat s'haurà de presentar el títol de propietat i l'últim rebut de contribució, per si és exigible.
  
Es comunica que el present anunci es publica també als efectes que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció que dóna la Llei 4/1999, per als interessats que consten com a desconeguts o per als interessats el domicili dels quals no es coneix.
  
Informació:
  
Conselleria d'Obres Públiques, Urbanisme i Transports.
  
Alacant: av. d' Aguilera, 1. Tel. 83 540 17 25.
  
Castelló: av. del Mar, 16. Tel. 512 11 02 89.
  
València: av. de Blasco Ibáñez, 50 Tel. 00 643 17 79
Diari Oficial de la Generalitat Valenciana


Sumari del DOGV 3888, del 29-11-2000 (2000/9595)

Informació pública del projecte de la novena modificació de l'ordenació detallada del Pla General.
--------------------------------------------------------------------------------------------------

### Dades del document

Número de DOGV
:   3888

Data del DOGV
:   29-11-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/9595


Organisme emissor
:   Ajuntament de Gandia

Tipus de document
:   Anunci

Informació pública del projecte de la novena modificació de l'ordenació detallada del Pla General. [2000/M9595]
  
Pel Decret de l'Alcaldia de 15 de novembre de 2000, s'ha resolt sotmetre a informació pública el projecte de la novena modificació de l'ordenació detallada del Pla General, l'objecte del qual és adequar les determinacions del pla especial de revitalització i millora del medi urbà a la plaça del Prat i el seu entorn, a les demandes socials actuals. Durant el termini de 20 dies, podrà examinar-se l'expedient a les dependències d'Urbanisme de l'ajuntament i, si escau, formular-hi al·legacions. Així mateix, per ministeri de la llei, ha quedat en suspens l'atorgament de llicències de parcel·lació, edificació i demolició a la zona objecte de la modificació, exclusivament per a aquells usos que resulten incompatibles amb el projecte.
Diari Oficial de la Generalitat Valenciana


Sumari del DOGV 3848, del 02-10-2000 (2000/7638)

Ressenya de l'Acord de la Comissió Territorial d'Urbanisme de 29 de març de 2000, pel qual es declara definitivament aprovat el Pla General de Xàtiva.
------------------------------------------------------------------------------------------------------------------------------------------------------

### Dades del document

Número de DOGV
:   3848

Data del DOGV
:   02-10-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/7638


Data del document
:   18-08-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Xàtiva
    * pla d'urbanisme

Ressenya de l'Acord de la Comissió Territorial d'Urbanisme de 29 de març de 2000, pel qual es declara definitivament aprovat el Pla General de Xàtiva. [2000/M7638]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.349, de 24 de novembre de 1994), es publica la ressenya de la Resolució de la Comissió Territorial d'Urbanisme, de 29 de març de 2000, que va ser publicada juntament amb les Normes Urbanístiques aprovades en el Butlletí Oficial de la Província de València número 166, de 14 de juliol de 2000.
Diari Oficial de la Generalitat Valenciana


Sumari del DOGV 3765, del 06-06-2000 (2000/4576)

RESOLUCIÓ de 2 de juny de 2000, del Rectorat de la Universitat de València, per la que es declara inhàbil el mes d'agost de 2000, als efectes assenyalats en aquesta resolució.
-------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2000/06/02/(1)/dof/vci/html**

### Dades del document

Número de DOGV
:   3765

Data del DOGV
:   06-06-2000

Secció del DOGV
:   I. DISPOSICIONS GENERALS

Número del document
:   2000/4576


Data del document
:   02-06-2000

Organisme emissor
:   Universitat de València

Tipus de document
:   Resolució

Descriptors 

:   * temps de descans
    * administració de l'ensenyament
    * universitat

RESOLUCIÓ de 2 de juny de 2000, del Rectorat de la Universitat de València, per la que es declara inhàbil el mes d'agost de 2000, als efectes assenyalats en aquesta resolució. [2000/X4576]
  
Comprovades les necessitats acadèmiques i administratives de la Universitat de València durant el mes d'agost de 2000, aquest Rectorat, fent ús de les competències que li confereix l'article 18 de la Llei de Reforma Universitària, i fent ús de les facultats referents a la seua autonomia que li confereix l'article 3 del mateix cos legal, resol:
  
Declarar inhàbil el mes d'agost de 2000, als efectes que a continuació s'assenyalen:
  
1. Es declara inhàbil el mes d'agost de 2000 a l'efecte del còmput de terminis per a la resolució de concursos de places docents, d'acord amb el que disposa el RD 1.888/1984. Durant aquest mes no tindran lloc actuacions de les comissions establertes en els articles 6, 7 í 8 del RD esmentat.
  
2. Es declara inhàbil el mes d'agost de 2000 a l'efecte del còmput de terminis de reclamacions i recursos en via administrativa.
  
3. Es declara inhàbil el mes d'agost de 2000 a l'efecte del còmput de tots els processos administratius subjectes a terminis, convocats per aquesta Universitat.
  
4. el contingut d'aquesta resolució, s'exclouen els procediments de contractació administrativa a l'empara de la Llei de Contractes de les Administracions Públiques, que es regiran per les normes establertes en les seues pròpies convocatòries.
  
En tots els casos descrits, els terminis s'interrompran el dia 1 d'agost de 2000 i el seu còmput es reprendrà l'1 de setembre del mateix any.
  
Contra aquesta resolució, que esgota la via administrativa, es pot interposar potestativament un recurs de reposició en el termini d'un mes a partir de l'endemà de la seua notificació o publicació, davant del mateix òrgan que dictà la resolució, o un recurs contenciós administratiu davant dels òrgans de la Jurisdicció Contenciosa Administrativa de la Comunitat Valenciana, en el termini de dos mesos comptat des de l'endemà de la seua notificació.


Còpia Permalink ELI
Diari Oficial de la Generalitat Valenciana


Sumari del DOGV 3819, del 22-08-2000 (2000/6177)

RESOLUCIÓ de 21 de juliol de 2000, del conseller d'Economia, Hisenda i Ocupació, per la qual es fa pública la situació de la Tresoreria de la Generalitat Valenciana el 30 de juny de 2000.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3819

Data del DOGV
:   22-08-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/6177


Data del document
:   21-07-2000

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Tresor
    * hisenda regional

RESOLUCIÓ de 21 de juliol de 2000, del conseller d'Economia, Hisenda i Ocupació, per la qual es fa pública la situació de la Tresoreria de la Generalitat Valenciana el 30 de juny de 2000. [2000/6177]
  
Vist l'estat-resum de la situació de la Tresoreria de la Generalitat Valenciana, el 30 de juny de 2000, que recull els moviments per operacions pressupostàries i extrapressupostàries, s'escau la publicació en el Diari Oficial de la Generalitat Valenciana, com a annex d'aquesta resolució.
Diari Oficial de la Generalitat Valenciana


Sumari del DOGV 3806, del 02-08-2000 (2000/6361)

ACORD de 18 de juliol de 2000, del Govern Valencià, pel qual s'autoritza transferir crèdits des del capítol VI, «Inversions reals als capítol I Despeses de personal i II Despeses de funcionament en diversos programes de la Conselleria de Sanitat», per import global de 9.865.391.313 pessetes. (Expedient 10.021/2000/168).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3806

Data del DOGV
:   02-08-2000

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2000/6361


Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 18 de juliol de 2000, del Govern Valencià, pel qual s'autoritza transferir crèdits des del capítol VI, «Inversions reals als capítol I Despeses de personal i II Despeses de funcionament en diversos programes de la Conselleria de Sanitat», per import global de 7.812.638.490 pessetes. (Expedient 10.021/2000/168). [2000/S6361]
  
El Govern Valencià, en la reunió del dia 18 de juliol de 2000, adoptà l'acord següent:
  
La posada en marxa de nous centres de salut, així com el funcionament de nous serveis i inversions sanitàries impliquen necessitats addicionals per a despeses de personal i de funcionament, la cobertura dels quals la Conselleria de Sanitat proposa finançar mitjançant disponibilitats en el capítol, «VI Inversions reals de diversos programes pressupostaris», per un import global 5.782.641.470 pessetes.
  
En conseqüència, i d'acord amb el que disposen els articles 18 i 19 de la Llei 10/1999, de Pressupostos de la Generalitat Valenciana per a l'exercici 2000, i l'article 33 del text refós de la Llei d'Hisenda Pública de la Generalitat Valenciana, el Govern Valencià
  
ACORDA
  
Primer
  
S'autoritza la minoració de crèdits en les aplicacions i pels imports següents:
  
Aplicació Import
  
25.61.880.45.5 917.575.388
  
00.81.319.01.5 529.697.437
  
42.49.857.97.4 4.988.419.679
  
21.44.994.88.3 940.219.666
  
Total minoracions 2.811.313.921
  
Segon
  
S'autoritza l'augment de crèdit en les aplicacions i pels imports següents:
  
Aplicació Import
  
31.53.145.78.95 99.187.950
  
87.75.504.76.3 358.674.896
  
71.38.084.94.3 834.823.051
  
29.51.495.32.1 878.962.594
  
Total augments 9.589.898.046
  
València, 18 de juliol de 2000
  
El conseller secretari del GovernValencià,
  
JOSÉ JOAQUÍN RIPOLL SERRANO
Diari Oficial de la Generalitat Valenciana


Sumari del DOGV 3779, del 26-06-2000 (2000/5191)

Informació pública del projecte d'urbanització de la unitat d'execució el Llavaner.
-----------------------------------------------------------------------------------

### Dades del document

Número de DOGV
:   3779

Data del DOGV
:   26-06-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/5191


Organisme emissor
:   Ajuntament de Quart de les Valls

Tipus de document
:   Anunci

Informació pública del projecte d'urbanització de la unitat d'execució el Llavaner. [2000/Q5191]
  
Aprovat inicialment pel Ple de l'Ajuntament, en la sessió del dia 12 de juny de 2000, el projecte d'urbanització de la unitat d'execució el Llavaner, s'exposa al públic pel termini de 15 dies, comptadors des de la publicació en el Diari Oficial de la Generalitat Valenciana, a fi que els interessats puguen presentar les al·legacions que calguen.